钦定古今图书集成/明伦汇编/官常典/第275卷 > 董伦
## 钦定古今图书集成/明伦汇编/官常典/第275卷 > 董伦

按《明外史》本传：“伦字安常，恩人。洪武十九年，以张宁
荐，授春坊赞善大夫、左春坊大学士，侍懿文太子。太
子薨，出为河南左参议。上书荐肇州吏目诸葛伯衡，
帝遽擢陕西参议。又言儒学训导宜与冠带，别于士
子。帝从之。训导始注选，后谪云南教官。建文初，召拜
礼部右侍郎，兼翰林院学士，与方孝孺同侍经筵，赐”
御书“怡老堂”髹几一、玉鸠杖一。解缙謪河州，贻伦书
求援，言于帝，召之还。伦质直敦厚，屡劝帝睦宗藩，不
听。成祖即位，伦年已八十。命致仕。数日卒。